अहमदाबाद में 15 अक्टूबर को होना है मुकाबला, एजेंसियां बोलीं- इसी दिन नवरात्रि, तारीख बदलें
India-Pakistan World Cup Match Date Change रत और पाकिस्तान के बीच वनडे वर्ल्ड कप मैच को एक दिन पहले आयोजित किया जा सकता है। 15 अक्टूबर को अहमदाबाद के नरेंद्र मोदी स्टेडियम में दोनों टीमों के बीच मैच होना
भारत और पाकिस्तान के बीच वनडे वर्ल्ड कप मैच को एक दिन पहले आयोजित किया जा सकता है। 15 अक्टूबर को अहमदाबाद के नरेंद्र मोदी स्टेडियम में दोनों टीमों के बीच मैच होना है। इसी दिन नवरात्रि का त्योहार भी शुरू हो रहा है। जिसे देखते हुए सिक्योरिटी एजेंसी ने मैच की तारीख या वेन्यू बदलने का सुझाव दिया है। मीडिया रिपोर्ट्स के अनुसार यह मैच अब 14 अक्टूबर को हो सकता है।
दूसरी ओर BCCI सचिव जय शाह ने गुरुवार को वर्ल्ड कप वेन्यू के स्टेट एसोसिएशन की इमरजेंसी मीटिंग बुलाई है। माना जा रहा है मीटिंग में मैच की नई तारीख या वेन्यू बदलने पर फैसला लिया जा सकता है।
भीड़ ज्यादा होने से दिक्कतें होंगी- BCCI अधिकारी 
नाम न बताने की शर्त पर BCCI के अधिकारी ने इंडियन एक्सप्रेस को बताया, 'हम दूसरे ऑप्शन (वेन्यू के) तलाश रहे हैं, जल्द ही फैसला ले लिया जाएगा। सिक्योरिटी एजेंसी ने बताया कि भारत-पाकिस्तान का हाई प्रोफाइल मैच नवरात्रि पर है। मैच के लिए हजारों फैंस अहमदाबाद ट्रैवल करेंगे। इस दिन नवरात्रि की वजह से भी शहर में बहुत भीड़ रहेगी।'
इंग्लैंड-अफगानिस्तान का मैच 15 अक्टूबर को हो सकता है
भारत और पाकिस्तान के बीच मैच अगर 14 अक्टूबर को शिफ्ट हुआ तो इंग्लैंड-अफगानिस्तान का मैच 15 अक्टूबर को कराया जा सकता है। शेड्यूल के अनुसार, फिलहाल 14 अक्टूबर को 2 मैच होंगे। न्यूजीलैंड-बांग्लादेश के बीच बेंगलुरु में पहला और इंग्लैंड-अफगानिस्तान के बीच दिल्ली में दूसरा मुकाबला होगा।
दिल्ली में होने वाला मुकाबला दोपहर 2 बजे से होगा, भारत-पाक मैच भी 2 बजे से ही होना है, इसीलिए इसी मैच की तारीख बदली जा सकती है। बाकी मैचों की टाइमिंग और वेन्यू में कोई बदलाव नहीं होगा।
टीम इंडिया पहला मैच 8 अक्टूबर को चेन्नई में ऑस्ट्रेलिया और दूसरा मुकाबला 11 अक्टूबर को दिल्ली में अफगानिस्तान के खिलाफ खेलेगी। वहीं पाकिस्तान 6 और 12 अक्टूबर को हैदराबाद में नीदरलैंड और श्रीलंका के खिलाफ मैच खेलेगा। यानी अगर 14 अक्टूबर भारत-पाक मुकाबला हुआ तो भारत को 2 दिन का रेस्ट मिलेगा, जबकि पाकिस्तान को एक ही दिन का गैप मिलेगा।
जय शाह 27 जुलाई की मीटिंग में सिक्योरिटी पर बात कर सकते हैं
BCCI के सचिव जय शाह ने 27 जुलाई को मीटिंग बुलाई है। मीटिंग नई दिल्ली में होगी, जिसमें वर्ल्ड कप मैच होस्ट करने वाले सभी स्टेट एसोसिएशन के अधिकारियों को बुलाया गया है। माना जा रहा है कि BCCI स्टेट एसोसिएशन के सामने सिक्योरिटी समस्या का मुद्दा रखेगा। इसी मीटिंग में वेन्यू या तारीख बदलने का फैसला लिया जा सकता है।
स्टेट एसोसिशन को भेजे गए लेटर में बताया गया, 'सभी वर्ल्ड कप एसोसिएशन से मीटिंग में शामिल होने की रिक्वेस्ट की जा रही है। मुझे लगता है कि सभी संबंधितों (राज्य एसोसिएशन) को मिलकर बोर्ड के सामने आ रही समस्या पर चर्चा करनी चाहिए और एक फैसले पर पहुंचना चाहिए।'
खबर में आगे बढ़ने से पहले इस पोल में अपनी राय देते चलिए...
अहमदाबाद में वर्ल्ड कप का फाइनल मुकाबला भी होगा 
इंटरनेशनल क्रिकेट काउंसिल (ICC) ने 27 जून को ही वर्ल्ड कप का शेड्यूल अनाउंस कर दिया था। अहमदाबाद के नरेंद्र मोदी स्टेडियम को 5 मैच मिले। यहां 5 अक्टूबर को इंग्लैंड और न्यूजीलैंड के बीच टूर्नामेंट का ओपनिंग मुकाबला होगा। 15 अक्टूबर को भारत-पाकिस्तान मैच के साथ 2 अन्य लीग मैच भी इस स्टेडियम में होंगे। 19 नवंबर को टूर्नामेंट का फाइनल भी अहमदाबाद में ही होगा।
तारीख बदली तो फैंस को परेशानी होगी
सिक्योरिटी एजेंसी का सुझाव मानकर अगर मैच का वेन्यू या तारीख बदली गई तो अहमदाबाद में ट्रैवल प्लान बना चुके फैंस को बहुत ज्यादा परेशानी का सामना करना पड़ सकता है। टूर्नामेंट के मैचों की टिकट बिक्री अब तक शुरू नहीं हुई है, लेकिन फैंस ने अहमदाबाद में होटल के कमरे बुक करना शुरू कर दिया है।
होटल के साथ हॉस्पिटल रूम भी बुक किए 
ICC के शेड्यूल जारी करते ही देश-विदेश से हजारों फैंस ने अहमदाबाद में होटल रूम बुक कर लिए। होटल मालिकों ने उम्मीद के अनुसार किराया बढ़ा दिया। जिसे देखते हुए फैंस ने 15 अक्टूबर के आस-पास की तारीखों के लिए हॉस्पिटल तक के कमरे बुक कर लिए। हॉस्पिटल के कर्मचारियों ने बताया कि लोग फुल बॉडी चेक-अप के नाम पर कमरे बुक कर रहे हैं।
अगर वेन्यू या तारीख बदली तो होटल और हॉस्पिटल रूम की बुकिंग भारी मात्रा में कैंसिल होने की आशंका है, क्योंकि मैच जिस भी जगह री-शेड्यूल हो, फैंस भारत-पाकिस्तान का मैच देखने के लिए वहां पहुंचना चाहेंगे।
टीम इंडिया 9 अलग-अलग वेन्यू पर मैच खेलेगी
वर्ल्ड कप में टीम इंडिया का ओपनिंग मुकाबला 8 अक्टूबर को ऑस्ट्रेलिया से होगा। मैच चेन्नई में होगा, इसके बाद टीम को 15 अक्टूबर को पाकिस्तान के खिलाफ खेलना है। टूर्नामेंट राउंड-रॉबिन फॉर्मेट में होगा, इसलिए भारत को बाकी 9 टीमों से एक-एक मुकाबला खेलना है। टीम इंडिया टूर्नामेंट के 10 में से 9 अलग-अलग वेन्यू पर सभी मुकाबले खेलेगी।
2016 के वर्ल्ड कप में भी वेन्यू बदला गया था 
भारत में 2016 का टी-20 वर्ल्ड कप भी हुआ था, तब इंडिया-पाकिस्तान मैच का ही वेन्यू चेंज करना पड़ गया था। 19 मार्च को दोनों टीमों के बीच धर्मशाला में ग्रुप स्टेज का मैच होना था, लेकिन सिक्योरिटी कारणों के चलते मैच को कोलकाता के ईडन गार्डन्स स्टेडियम में शिफ्ट कराया। भारत ने विराट कोहली की फिफ्टी के दम पर मुकाबला 6 विकेट से जीता था।
स्पोर्ट्स की ये खबरें भी पढ़ें...
BCCI ने मार्च तक का होम कैलेंडर जारी किया
भारत के होम कैलेंडर की शुरुआत सितंबर में ऑस्ट्रेलिया के भारत दौरे से होगी। यह सीरीज 22 सिंतबर से शुरू होगी। टीम इंडिया वर्ल्ड कप से पहले अपने घर में ऑस्ट्रेलिया से 3 वनडे मैच खेलेगी। वर्ल्ड कप के बाद 23 नवंबर से 5 टी-20 मैचों की सीरीज शुरू होगी। इस सीरीज के बाद अफगानिस्तान और इंग्लैंड की टीमें जनवरी-फरवरी में भारतीय दौरे पर आएंगी। पढ़ें पूरी खबर... 
सैमसन-ईशान में भारत का विकेटकीपर कौन
टीम इंडिया ने वेस्टइंडीज के खिलाफ टेस्ट सीरीज जीत ली है। अब भारत को 27 जुलाई से वनडे सीरीज खेलनी है। 3 मैचों की इस सीरीज में कप्तान रोहित शर्मा और कोच राहुल द्रविड़ के सामने कई सवाल है। इनमें एक सवाल है, विकेटकीपर बैटर के रूप में संजू सैमसन को खिलाएं या ईशान किशन को? पढ़ें पूरी खबर...